Kopīgs priekšlikums PADOMES REGULA ar ko groza Regulu (EK) Nr. 765/2006 par ierobežojošiem pasākumiem pret prezidentu Lukašenko un dažām Baltkrievijas amatpersonām /* COM/2011/0026 galīgā redakcija - NLE 2011/0009 */





LV || EIROPAS KOMISIJA || EIROPAS SAVIENĪBAS AUGSTĀ PĀRSTĀVE ĀRLIETĀS UN DROŠĪBAS POLITIKAS JAUTĀJUMOS Briselē, 24.1.2011 COM(2011) 26 galīgā redakcija 2011/0009 (NLE) Kopīgs priekšlikums PADOMES REGULA ar ko groza Regulu (EK) Nr. 765/2006 par ierobežojošiem pasākumiem pret prezidentu Lukašenko un dažām Baltkrievijas amatpersonām PASKAIDROJUMA RAKSTS (1) Padomes 2010. gada 25. oktobra Lēmums 2010/639/KĀDP paredz piemērot ierobežojošus pasākumus pret cita starpā personām, kuras ir atbildīgas par starptautisko vēlēšanu standartu pārkāpumiem Baltkrievijas prezidenta vēlēšanās 2006. gada 19. martā un par represijām pret pilsonisko sabiedrību un demokrātisko opozīciju. (2) Pēc tam, kad Baltkrievijas prezidenta vēlēšanās 2010. gada 19. decembrī radās līdzīgas problēmas, Eiropas Savienības Augstā pārstāve ārpolitikas un drošības politikas jautājumos un Komisija ierosina iesaldēt to personu līdzekļus un saimnieciskos resursus, kuras ir atbildīgas par starptautisko vēlēšanu standartu pārkāpumiem un par represijām pret pilsonisko sabiedrību un demokrātisko opozīciju, kā arī iesaldēt to fizisko vai juridisko personu, vienību vai struktūru līdzekļus un saimnieciskos resursus, kuras ir saistītas ar šādām personām. Šie pasākumi jāīsteno, pamatojoties uz regulu, kas balstās uz Līguma par Eiropas Savienības darbību (LESD) 215. pantu. Šajā nolūkā ierosina grozīt Padomes Regulu (EK) Nr. 765/2006 par ierobežojošiem pasākumiem pret prezidentu Lukašenko un dažām Baltkrievijas amatpersonām. (3) LESD 291. panta 2. punktā noteikts, ka, ja ir nepieciešami vienādi nosacījumi juridiski saistošo Savienības aktu, tādu kā regula, kas balstīta uz LESD 215. pantu, īstenošanai, šie akti piešķir Komisijai vai īpašos, attiecīgi pamatotos gadījumos, Padomei īstenošanas pilnvaras. (4) KĀDP lēmums paredz, ka Padomei uzskaitītajām personām, vienībām vai struktūrām jānodrošina pieeja lēmuma pamatojumam, lai tām tiktu dota iespēja sniegt paskaidrojumus un lai tiktu ievērota pārskatīšanas procedūra, ja šā lēmuma pielikumos iekļauta fiziska vai juridiska persona, vienība vai struktūra iesniedz apsvērumus vai ja tikuši uzrādīti jauni pierādījumi. Šie pasākumi tiek veikti, lai nodrošinātu tiesību, īpaši tiesību uz aizstāvību un pārsūdzības tiesību, ievērošanu. Šīs tiesības jāievēro arī šajā regulā. (5) Tiesas kompetencē ir pārskatīt lēmumus par fiziskas vai juridiskas personas, vienības vai struktūras izraudzīšanu saskaņā gan ar KĀDP lēmumu, gan regulu attiecīgi saskaņā ar LESD 275. un 263. pantu. 2011/0009 (NLE) Kopīgs priekšlikums PADOMES REGULA ar ko groza Regulu (EK) Nr. 765/2006 par ierobežojošiem pasākumiem pret prezidentu Lukašenko un dažām Baltkrievijas amatpersonām EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 215. panta 1. punktu, ņemot vērā Padomes 2010. gada 25. oktobra Lēmumu 2010/639/KĀDP par ierobežojošiem pasākumiem pret dažām Baltkrievijas amatpersonām[1], kurā grozījumi izdarīti ar Padomes 2011. gada (..) Lēmumu 2011/…/KĀDP[2]. ņemot vērā Savienības Augstās pārstāves ārlietās un drošības politikas jautājumos un Eiropas Komisijas kopīgo priekšlikumu, apspriedusies ar Eiropas Datu aizsardzības uzraudzītāju, tā kā: (1) Padomes Lēmums 2010/639/KĀDP, kurā izdarīti grozījumi, paredz cita starpā to personu līdzekļu un saimniecisko resursu iesaldēšanu, kuras ir atbildīgas par starptautisko vēlēšanu standartu pārkāpumiem Baltkrievijas prezidenta vēlēšanās 2010. gada 19. decembrī un par represijām pret pilsonisko sabiedrību un demokrātisko opozīciju, kā arī to fizisko un juridisko personu, vienību vai struktūru līdzekļu un saimniecisko resursu iesaldēšanu, kuras ir saistītas ar šādām personām. (2) Šie pasākumi ir Līguma par Eiropas Savienības darbību darbības jomā, tādēļ, jo īpaši lai nodrošinātu to, ka uzņēmēji visās dalībvalstīs tos piemēro vienādi, ir nepieciešamas Savienības līmeņa reglamentējošas darbības šo pasākumu īstenošanai. (3) Šajā Regulā ir ievērotas pamattiesības un pamatprincipi, kuri īpaši atzīti Eiropas Savienības Pamattiesību hartā, īpaši tiesības uz efektīvu aizsardzību un taisnīgu tiesu un tiesības uz personas datu aizsardzību. Šī regula jāpiemēro saskaņā ar šīm tiesībām un principiem. (4) Padomes Lēmumā 2010/639/KĀDP ietverta prasība par lēmuma un pamatojuma par iekļaušanu sarakstā paziņošanu sarakstā iekļautajām personām, vienībām vai struktūrām, lai tām tiktu dota iespēja sniegt paskaidrojumus un lai tiktu ievērota pārskatīšanas procedūra, ja fiziska vai juridiska persona, vienība vai struktūra, kas ir iekļauta šā lēmuma pielikumā, iesniedz apsvērumus vai ja tikuši uzrādīti jauni pierādījumi. Šie pasākumi tiek veikti, lai nodrošinātu tiesību, īpaši tiesību uz aizstāvību un pārsūdzības tiesību, ievērošanu. Šīs tiesības jāievēro arī šajā regulā. (5) Ir lietderīgi pilnvarot Komisiju grozīt to personu, vienību un struktūru sarakstu, kuru līdzekļi un saimnieciskie resursi ir jāiesaldē. Būtu jāpārskata lēmumus par iekļaušanu sarakstā, ņemot vērā apsvērumus un informāciju, ko iesniegušas attiecīgās fiziskās vai juridiskās personas, vienības vai struktūras un dalībvalstis. (6) Šīs regulas īstenošanai un lai radītu iespējami lielāku tiesisko noteiktību Savienībā, būtu jādara publiski zināmi to fizisku un juridisku personu vārdi, vienību vai struktūru nosaukumi, un cita atbilstīga informācija, kuru līdzekļi un saimnieciskie resursi saskaņā ar šo regulu jāiesaldē. Jebkurai personu datu apstrādei jānotiek saskaņā ar Eiropas Parlamenta un Padomes 2000. gada 18. decembra Regulu (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti[3] un Eiropas Parlamenta un Padomes 1995. gada 24. oktobra Direktīvu 95/46/EK par personu aizsardzību attiecībā uz personas datu apstrādi un šādu datu brīvu apriti[4]. (7) Lai nodrošinātu šajā regulā paredzēto pasākumu efektivitāti, šai regulai ir jāstājas spēkā nekavējoties, IR PIEŅĒMUSI ŠO REGULU. 1. pants Regulu (EK) Nr. 765/2006 groza šādi. (1) Regulas 2. pantu aizstāj ar šādu pantu: "2. pants 1. Tiek iesaldēti visi līdzekļi un saimnieciskie resursi, kuri ir to fizisku vai juridisku personu, vienību un struktūru īpašumā, valdījumā vai turējumā, kuras uzskaitītas I pielikumā vai IA pielikumā. 2. Nekādi līdzekļi vai saimnieciskie resursi nav tieši vai netieši pieejami I pielikumā vai IA pielikumā uzskaitītajām fiziskām vai juridiskām personām, vienībām vai struktūrām vai šo personu interesēs. 3. Ir aizliegta apzināta un tīša līdzdalība darbībās, kuru mērķis vai sekas ir tieši vai netieši apiet 1. un 2. punktā minētos pasākumus. 4. Regulas I pielikumā iekļautas fiziskas vai juridiskas personas, vienības un struktūras, kas minētas grozītā Padomes Lēmuma 2010/639/KĀDP 2. panta 1. punkta a) apakšpunktā. 5. Regulas IA pielikumā iekļautas fiziskas vai juridiskas personas, vienības un struktūras, kas minētas grozītā Padomes Lēmuma 2010/639/KĀDP 2. panta 1. punkta b) apakšpunktā." (2) Regulā iekļauj šādu pantu: "2.b pants 1. Regulas I un IA pielikumā par sarakstā iekļautajām fiziskām personām iekļauj tikai šādu informāciju: (a) identifikācijas nolūkā: uzvārds un vārdi (tostarp pseidonīmi un tituli, ja tādi ir); dzimšanas datums un vieta, valstspiederība; pases vai identifikācijas kartes numurs; nodokļu maksātāja un sociālās apdrošināšanas numurs; dzimums; adrese vai cita informācija par atrašanās vietu; amats vai profesija; (b) regulas 4. panta 1. punkta b) apakšpunktā minētais datums; (c) pamatojums iekļaušanai sarakstā. 2. Regulas I un IA pielikumā var iekļaut arī informāciju par uzskaitīto personu ģimenes locekļiem, ja šādas informācijas iekļaušana tiek uzskatīta par nepieciešamu īpašos gadījumos un tikai nolūkā pārbaudīt uzskaitīto fizisko personu identitāti." (3) Regulas 3. pantu aizstāj ar šādu pantu: "3. pants 1. Atkāpjoties no 2. panta, II pielikumā uzskaitītajās tīmekļa vietnēs norādītās dalībvalstu kompetentās iestādes var atļaut atsevišķu iesaldēto līdzekļu vai saimniecisko resursu atbrīvošanu vai arī darīt tos pieejamus ar tādiem nosacījumiem, kādus tās uzskata par atbilstošiem, ja tās ir konstatējušas, ka līdzekļi vai saimnieciskie resursi ir (a) vajadzīgi, lai apmierinātu I vai IA pielikumā uzskaitīto personu un viņu apgādājamo ģimenes locekļu pamatvajadzības, tostarp maksājumus par pārtikas produktiem, īri vai hipotekāro aizdevumu, zālēm un ārstēšanu, kā arī nodokļu, apdrošināšanas prēmiju un komunālo pakalpojumu maksājumus; (b) paredzēti vienīgi atbilstīgu honorāru samaksai un atlīdzībai par izdevumiem saistībā ar juridiskiem pakalpojumiem; vai (c) paredzēti vienīgi komisijas maksai vai apkalpošanas maksai par iesaldēto līdzekļu vai saimniecisko resursu parastu turēšanu vai pārvaldību. 2. Atkāpjoties no 2. panta un, II pielikumā uzskaitītajās tīmekļa vietnēs norādītās dalībvalstu kompetentās iestādes var atļaut atsevišķu iesaldēto līdzekļu vai saimniecisko resursu atbrīvošanu vai darīt tos pieejamus ar nosacījumiem, ko tās uzskata par atbilstošiem, ja tās ir konstatējušas, ka līdzekļi vai saimnieciskie resursi ir vajadzīgi ārkārtas izdevumiem, ja attiecīgā dalībvalsts vismaz divas nedēļas pirms atļaujas piešķiršanas ir paziņojusi pārējām dalībvalstīm un Komisijai pamatojumu, kāpēc tā uzskata par vajadzīgu piešķirt šādu īpašu atļauju. 3. Dalībvalstis informē pārējās dalībvalstis un Komisiju par visām atļaujām, kas piešķirtas saskaņā ar 1. vai 2. punktu." (6) Regulas 8. pantu aizstāj ar šādu pantu: "8. pants 1. Komisija ir pilnvarota (a) grozīt I vai IA pielikumu, pamatojoties uz lēmumiem, kas pieņemti par attiecīgi Padomes Lēmuma 2010/639/KĀDP IV un V pielikumu; un (b) grozīt II pielikumu, pamatojoties uz dalībvalstu sniegto informāciju. 2. Komisija savu lēmumu paziņo I vai IA pielikumā iekļautajai fiziskai vai juridiskai personai, vienībai vai struktūrai tieši, ja adrese ir zināma, vai publicējot paziņojumu, dodot šai fiziskajai vai juridiskajai personai, vienībai vai struktūrai iespēju izteikt savus apsvērumus. 3. Ja ir iesniegti apsvērumi vai jauni būtiski pierādījumi, Komisija apsvērumus vai iesniegtos pierādījumus nodod Padomes Austrumeiropas un Vidusāzijas jautājumu darba grupai, lūdzot katrai dalībvalstij iesniegt apsvērumus un vajadzības gadījumā papildu informāciju. Apsvērumi un papildu informācija jāiesniedz trīs mēnešu laikā. 4. Komisija pārskata savu lēmumu, ņemot vērā apsvērumus un informāciju, ko iesniegusi fiziska vai juridiska persona, vienība vai struktūra, kas iekļauta I vai IA pielikumā, un dalībvalstis. Komisija informē fizisku vai juridisku personu, vienību vai struktūru par pārskatīšanas rezultātu. 5. Komisija apstrādā personas datus, lai veiktu savus uzdevumus saskaņā ar šo regulu. Veicamie uzdevumi ir šādi: (a) sagatavot un veikt grozījumus šīs regulas I un IA pielikumā; (b) ietvert šo pielikumu saturu elektroniskajā konsolidētajā sarakstā, kurā iekļautas personas, grupas un vienības, uz kurām attiecas ES finansiālās sankcijas un kas pieejams Komisijas tīmekļa vietnē[5]; (c) apstrādāt informāciju par šīs regulas pasākumu ietekmi, piemēram, iesaldēto līdzekļu vērtību, un informāciju par kompetento iestāžu piešķirtajām atļaujām. 6. Komisija attiecīgos datus par kriminālnoziegumiem, ko izdarījušas sarakstā iekļautās fiziskās personas, un kriminālsodāmību vai drošības pasākumiem, kas attiecas uz šādām personām, var apstrādāt tikai tādā mērā, cik šāda apstrāde ir nepieciešama, lai sagatavotu šīs regulas I vai IA pielikumu. Šādus datus nepublisko un nenodod tālāk. 7. Šajā regulā Komisijas nodaļa, kas minēta II pielikumā, ir izraudzīta par „datu administratoru” Regulas (EK) Nr. 45/2001 2. panta d) punkta nozīmē, lai ieinteresētās fiziskās personas var izmantot savas tiesības saskaņā ar Regulu (EK) Nr. 45/2001." (7) Regulā iekļauj šādu pantu: "9.b pants Gadījumos, kad šajā regulā ir paredzēts ziņot Komisijai, sniegt tai informāciju vai citādi sazināties ar to, šādai saziņai izmanto II pielikumā norādīto adresi un citu kontaktinformāciju." (9) I pielikuma teksts tiek iekļauts Regulā (EK) Nr. 765/2006 kā IA pielikums. (10) Regulas (EK) Nr. 765/2006 II pielikums tiek grozīts, kā noteikts II pielikumā. 2. pants Šī regula stājas spēkā dienā, kad to publicē Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā – priekšsēdētājs I PIELIKUMS "IA PIELIKUMS Regulas 2. panta 1., 2. un 5. punktā minēto fizisko un juridisko personu, vienību vai struktūru saraksts (aizpilda Padome)" II PIELIKUMS Regulas (EK) Nr. 765/2006 II pielikumu (tīmekļa vietnes informācijai par 3. pantā, 4. panta 2. punktā un 5. pantā minētajām kompetentajām iestādēm un adrese paziņojumu sniegšanai Eiropas Komisijai) groza šādi. (1) Pielikuma virsrakstu aizstāj ar šādu virsrakstu: "Tīmekļa vietnes informācijai par 3. pantā, 4. panta 2. punktā, 5. pantā un 8. panta 7. punktā minētajām kompetentajām iestādēm un adrese paziņojumu nosūtīšanai Eiropas Komisijai" (2) Iedaļu "Adrese paziņošanai Eiropas Komisijai" aizstāj ar šādu iedaļu: "Adrese paziņojumu vai citas informācijas nosūtīšanai Eiropas Komisijai: European Commission Foreign Policy Instruments Service Unit FPIS.2 CHAR 12/106 B-1049 Bruxelles/Brussel Belgium E-pasts: relex-sanctions@ec.europa.eu Tālr.: (32 2) 295 55 85 Fakss: (32 2) 299 08 73” [1] OV L 280, 26.10.2010., 18. lpp. [2] OV L …,…2011., … lpp. [3] OV L 8, 12.1.2001., 1. lpp. [4] OV L 281, 23.11.1995., 31. lpp. [5] http://ec.europa.eu/external_relations/cfsp/sanctions/consol-list_en.htm